ा है। मैं हर बाधा पार करूँगा, मैं इन चुनौतियों को गले लगाऊँगा। मैं किसी चीज से नहीं डरता। चाहे कितना भी कठिन क्यों न हो, मैं अंत तक डटा रहूँगा!" क्या यह उपयोगी है? यह वास्तव में उन्हें थोड़े समय के लिए बनाए रख सकता है, लेकिन उनकी व्यावहारिक कठिनाइयाँ अभी भी बनी रहेंगी, और एक भ्रष्ट स्वभाव अभी भी उनके भीतर जड़ें जमा चुका होगा, और वह बदला नहीं होगा। अगर तुम अंत तक परमेश्वर का अनुसरण करने में लगे रहते हो, लेकिन तुमने अपना जीवन-स्वभाव नहीं बदला है या सत्य की वास्तविकता में प्रवेश नहीं किया है, तो क्या तुम परमेश्वर की स्वीकृति प्राप्त कर सकते हो? तुम अभी भी परमेश्वर की स्वीकृति प्राप्त नहीं कर सकते। परमेश्वर में विश्वास करना यह प्रश्न नहीं है कि तुम अंत तक डटे रह सकते हो या नहीं। महत्वपूर्ण यह है कि तुम सत्य, जीवन और परमेश्वर की स्वीकृति प्राप्त कर सकते हो या नहीं। यह सबसे महत्वपूर्ण चीज है। अगर व्यक्ति सत्य की वास्तविकता में प्रवेश नहीं कर सकता, अगर वह सत्य को अपना जीवन नहीं बना सकता, तो क्या उसका उत्साह या जोश लंबे समय तक टिका रहेगा? वह नहीं टिक सकता। लोगों को सत्य समझना चाहिए, और उसके स्थान पर सत्य का उपयोग करना चाहिए। जब व्यक्ति अपना भ्रष्ट स्वभाव हल कर लेता है और सत्य का अभ्यास करने के लिए आस्था और सिद्धांत रखता है, तो वह तमाम विफलताओं के बावजूद बेहिचक अडिग रहने और प्रयास करते रहने में सक्षम हो जाएगा। चाहे उसके सामने जो भी परिवेश, बाधाएँ, यहाँ तक कि जो भी प्रलोभन आएँ, वह हमेशा परमेश्वर पर भरोसा करेगा और शैतान पर विजय पाने के लिए उसकी ओर देखेगा। यह परिणाम पाने के लिए तुम्हें अक्सर परमेश्वर के सामने आना चाहिए, उस पर विश्वास करना चाहिए, प्रार्थना में उससे अपनी कठिनाइयाँ बतानी चाहिए, और उससे सच्चाई से बात करनी चाहिए। साथ ही, जब तुम वास्तविकता में अपना कार्य करते हो तब, और अपने वास्तविक जीवन के दौरान, तुम्हें यह पता लगाना चाहिए कि कार्य कैसे किया जाए, ताकि तुम सत्य का अभ्यास कर सको। तुम्हें उन लोगों को खोजकर उनके साथ संगति करनी चाहिए, जो सत्य समझते हैं, जिनमें सत्य समझने की क्षमता है, और ऐसा करके थोड़ा ज्ञान और सीख प्राप्त करनी चाहिए और अभ्यास का मार्ग खोजना चाहिए। जब तुम सत्य का अभ्यास करने में सक्षम हो जाते हो, तो क्या इससे तुम्हारी समस्या हल नहीं हो जाएगी? अगर तुम हमेशा झिझकते हो और संगति नहीं करते, और मन ही मन सोचते हो : "हो सकता है कि एक दिन मेरा आध्यात्मिक कद बढ़ जाए और मैं स्वाभाविक रूप से सत्य समझ जाऊँ, इसलिए मुझे अभी इसके बारे में कुछ करने की आवश्यकता नहीं है" - इस तरह की सोच अस्पष्ट, अवास्तविक है और असफलताओं का कारण बन सकती है। यह समस्या सत्य समझने वाले लोगों को तलाशकर उनके साथ संगति करके हल की जा सकती है। अगर तुममें सत्य समझने की क्षमता है, तो तुम परमेश्वर के वचनों को पढ़कर भी समस्या का समाधान कर सकते हो। तुम इस समस्या के समाधान को गंभीरता से क्यों न